钦定古今图书集成/明伦汇编/闺媛典/第200卷 > 王结四妻宗氏
## 钦定古今图书集成/明伦汇编/闺媛典/第200卷 > 王结四妻宗氏

按《建平县志》：宗氏，王结四妻。四母方怀腹而寡，家无
三尺之童，斗升之粟，孤苦无聊，亲操井臼。生结四，始
孩而母丧，长娶氏，三载育子，三月而四又亡。宗年十
九，矢志效姑。有劝再嫁者，泣曰：“姑守吾夫于方妊，矧
我既抱子者乎？”由是坚贞自守，帷薄不出，言笑不闻，
惟勤绩纴，攻女红以给衣食，历辛苦四十馀年如一日。县令旌其门。